उन्होंने कहा कि अपने जीवन के लक्ष्य की प्राप्ति हम कड़ी मेहनत करके प्राप्त कर सकते हैं। किसी लक्ष्य को पाने के लिए उस दिशा में उठाया हुआ पहला कदम सफलता की पहली सीढ़ी होता है। इसलिए हमको सही समय पर सही दिशा में मेहनत करने की आवश्यकता है। बच्चे राष्ट्र के भविष्य हैं, यहीं डाक्टर, इंजीनियर, प्रशासनिक अधिकारी और अन्य पदों पर जाकर देश का नाम रोशन करते हैं। बच्चे जब छोटे होते हैं तो गलतियां करते हैं। लेकिन जैसे बड़े होते हैं गलतियों की संभावना कम हो जाती है और वह एक जिम्मेदार नागरिक बन कर देश की सेवा करते हैं। सम्मानित होने वाले बच्चों में आईएससी की अदीती मिश्रा, अंबिका प्रसाद उपाध्याय, मंगलेश कुमार, एश्वर्य जायसवाल, शुभानअल्लाह सिद्दकी, अंकिता खंडेलिया, महविश जेहरा, शुभम गुप्ता, रोहन वर्मा आदि शामिल थे। अंत में विद्यालय के प्रधानाचार्य फादर लूईस ब्रैग्स ने सभी का आभार प्रकट किया। उन्होंने बच्चों को कड़ी मेहनत अनुशासन और समय की पाबंदी पर सचेत किया।